Drunk in Love

Drunk in Love (בעברית: שיכורה מאוהבת) הוא שיר של הזמרת האמריקאית ביונסה מאלבומה החמישי, Beyonce. בשיתוף הראפר ג'יי זי. השיר יצא כסינגל השני מן האלבום ב-17 בדצמבר 2013. השיר מתאר אישה שיכורה על חוף הים שרה דברי מיניות נשית בדרך חושנית ובטוחה אל אהובה.

השיר זכה לשבחים רבים על ידי מבקרי מוזיקה. נוסף על כך השיר היה מועמד לפרסים רבים, ביניהם וידאו השנה בטקס ה-VMA לשנת 2014 ואף זכה בשני פרסי גראמי על "Best R&B Song" ו-"Best R&B Performance". השיר הגיע למקום ה-2 במצעד הבילבורד הוט 100 של ארצות הברית ולמקום ה-1 במצעד ה-Hot R&B/Hip-Hop Songs. השיר נבחר לשיר הטוב ביותר לשנת 2014 על ידי המגזין האמריקאי "רולינג סטון".

קליפ השיר צולם בשחור לבן בגולדן ביץ', פלורידה. בקליפ השיר נראית ביונסה רוקדת עם בגד ים שחור על החוף ושרה דברי מיניות אל בעלה ג'יי זי. לאחר מכן נראה ג'יי גם כן על החוף עם כוס יין והוא עונה לביונסה על ידי השיר. השיר בוצע על ידי ביונסה וג'יי זי בתחילת טקס גראמי לשנת 2014. כמו כן, לשיר נעשו גרסאות כיסוי רבות ורמיקיסים רבים, ביניהם רמיקס רשמי יחד עם הרפאר קניה וסט.

נכון למרץ 2016 קליפ השיר גרף מעל ל-350 מיליון צפיות בערוץ ה-vevo של ביונסה. השיר הגיע למעמד של פלטינה משולשת בארצות הברית עם מכירות של מעל 3,000,000 עותקים.

מיקומי שיא ותארים

קישורים חיצוניים

הערות שוליים 

ערכים שבהם תבנית בריטניקה אינה מתאימה
שירי ביונסה
שירים באנגלית
שירים שנכתבו על ידי ביונסה
שירים שנכתבו על ידי קניה וסט
שירים שהופקו על ידי ביונסה
וידאו קליפים שבוימו על ידי הייפ ויליאמס
שירים על אלימות במשפחה
שירים על אלכוהול
שירים על מיניות
וידאו קליפים בשחור-לבן
מחלוקות הקשורות לדגימת מוזיקה
מחלוקות סביב טענות לתועבה במוזיקה
שירי פלטינה משולשת באוסטרליה